पाएं अपने शहर की ताज़ा ख़बरें और फ्री ई-पेपरडाउनलोड करें
सब्जी और फल मंडी में रोज भीड़ उमड़ रही है। मंगलवार को भी भीड़ पहुंची। इस बात की जानकारी मिलने के बाद कलेक्टर डॉ पंकज जैन सब्जी मंडी पहुंचे। उनके सामने ही प्रतिबंध के बावजूद मंडी में फुटकर बिक्री हो रही थी। इसके बाद उन्होंने खुद लोगों को रोका और कार्रवाई के लिए अमले को निर्देश दिए। व्यापारी दावा कर रहे थे कि फुटकर बिक्री नहीं हो रही है लेकिन हकीकत में कलेक्टर के सामने ही फुटकर ग्राहक खरीदी कर रहे थे।
इस वजह से भीड़ जमा हो गई थी। कलेक्टर के निर्देश पर 50 से ज्यादा लोगों को अधिकारियों के वाहनों में बैठाकर थाने भेजा गया। गौरतलब है कि रोजाना यहां बड़ी तादाद में लोग फुटकर सब्जी खरीदने आ रहे हैं और कोरोना के संक्रमण को बढ़ा रहे हैं। पहले भी कलेक्टर सहित तमाम अन्य अधिकारी यहां आकर दुकानदारों पर कार्रवाई कर चुके हैं और आम लोगों को समझाइश दे चुके हैं लेकिन वे नहीं मान रहे थे। इसलिए मजबूरी में कलेक्टर डॉ पंकज जैन, नायब तहसीलदार पारुल चौधरी और पुलिस बल ने एक साथ सब्जी मंडी में पहुंचकर ये कार्रवाई कीसब्जी मंडी के दो रास्ते सील किए
नायब तहसीलदार पारुल चौधरी ने बताया कि सब्जी मंडी के दो मुख्य सील कर दिए गए हैं। इन रास्तों के माध्यम से फुटकर ग्राहक आते हैं। फुटकर ग्राहकों की वजह से रोजाना भीड़ जमा हो रही है। इसलिए मुख्य रोड और इंदिरा कांप्लेक्स की तरफ वाला रास्ता बंद कर दिया गया है। अब थोक विक्रेता ही खरीदी और बिक्री के लिए आ सकेंगे।
बसें विवेकानंद तिराहे भेजी, बस स्टैंड पर बनाए गोले: नायब तहसीलदार ने बताया कि बस स्टैंड पर कुछ जगह पर पहले की तरह खाली कराया गया है। अब सब्जी मंडी की दुकानें बस स्टैंड पर पिछले साल के लॉकडाउन की तरह लगाई जाएंगी। मंगलवार रात में बस स्टैंड पर गोले बनाए गए हैं। ताकि सुबह से काम व्यवस्थित हो जाए। इसके अलावा बसों को विवेकानंद तिराहे पर भेजा गया है। यहीं से बसें अब संचालित होंगी। विवेकानंद तिराहे से ही भोपाल और अन्य स्थानों के लिए बसें संचालित की जाएंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn